als_Latn dik_Latn sag_Latn
Eraldo Çinari rrëfen shkurtimisht për “SUPERLIGA SHQIPTARE” momentin e mirë që po kalon në Superligë si dhe kënaqësinë e golit të parë në elitë.
“Pasioni im për futbollin filloi në moshën 6 vjeçare ku në një fushë futbolli diku afër shtëpisë sime po luhej një ndeshje e moshave, 13-14 vjeçare.
Profesori i nderuar dhe futbollisti i madh, zoti Menduh Dedja, më aktivizoi në pjesën e dytë ku arrita të shënoj 2 gola.
Ishte një ditë e paharrueshme, që atë moment ndjenja ime për futbollin mori një rrjedhë tjetër. Unë çdo ditë vetëm mendoja të stervitesha dhe të arrija diçka. Aty unë vazhdova të stërvitesha me profesor Fatmir Axhanin dhe pastaj kalova tek akademia e Vllaznisë. Që aty unë vazhdova të luaja futboll.
Tashmë jam i lumtur që shënova golin e parë në Superligë dhe nuk dua të ndalem këtu por të vazhdoj traditën shkodrane duke u konfirmuar si talenti i radhës në futbollin shqiptar.
Një gol ndaj një skuadre si Partizani ka vlerë të madhe. Të shënosh me ekipin e parë qenka një gjë krejt ndryshe nga ajo që kam përjetuar kur kam realizuar me moshat. Dua të falënderoj trajnerin Zmijani që më dha besimin që të isha nga minuta e parë deri në fund”, deklaroi Çinari.
als_Latn als_Latn als_Latn als_Latn als_Latn als_Latn